Αποικισμός, προσκόλληση και διείσδυση μυκήτων του γένους Candida σε νεότερα επιστρώματα για οδοντιατρική χρήση
Authors: Τασόπουλος Θεόδωρος 
Published: July 2023

Σκοπός της μελέτης: Η γνώση που αφορά την ποσοτικοποίηση του αριθμού των βλαστοκονιδίων Candida albicans που προσκολλώνται στην επιφάνεια των σιλικονούχων μαλακών επιστρωμάτων, είναι περιορισμένη. Ο στόχος αυτής της εργαστηριακής μελέτης ήταν να παρατηρήσει την προσκόλληση του ζυμομύκητα C. albicans στην επιφάνεια 5 μακράς διαρκείας σιλικονούχων μαλακών επιστρωμάτων, χρησιμοποιώντας τεχνητό και ανθρώπινο σάλιο.Υλικά και μέθοδος: Πενήντα (50) δοκίμια (διαστάσεων 10×10×3 mm) κατασκευάστηκαν από την συγκόλληση 5 μακράς διαρκείας σιλικονούχων μαλακών επιστρωμάτων [Molloplast B (MB); GC Reline Soft (GCRS); Elite Soft Relining (ESR); Tokuyama Sofreliner S (TSS); Ufigel SC (USC)], σε βάσεις οδοντοστοιχιών, που προήλθαν εφαρμόζοντας ψηφιακές μεθόδους (CAD/CAM). Τα δοκίμια ομογενοποιήθηκαν και επωάστηκαν σε τεχνητό σάλιο με αποικίες C. albicans, για 1 ώρα και 24 ώρες. Εν συνεχεία, το εναιώρημα φυγοκεντρήθηκε και φωτομετρήθηκε ώστε να έχει συγκεκριμένη οπτική πυκνότητα (2.8×106 cfu/ml) μετά την επώαση του σε φυσικό σάλιο για 3 εβδομάδες. Μετά την ολοκλήρωση της επώασης, τα δείγματα βάφτηκαν με χρωστική acridine orange και μελετήθηκαν με φθορίζων μικροσκόπιο.Αποτελέσματα: Παρατηρήθηκε πρώιμη προσκόλληση και μεγαλύτερη στατιστικά αύξηση του αριθμού των ζυμομυκήτων C. albicans στο MB, σε σχέση με τα υπόλοιπα σιλικονούχα μαλακά επιστρώματα για χρήση στο οδοντιατρείο, στις μετρήσεις που πραγματοποιήθηκαν στη 1 ώρα, στις 24 ώρες και στις 3 εβδομάδες. Ο μέσος όρος των βλαστοκονιδίων του ζυμομύκητα C. albicans αυξήθηκε στην πρόσθια επιφάνεια, μετά τις πρώτες 24 ώρες εμβάπτισης σε τεχνητό σάλιο. Το υλικό ESR εμφάνισε σημαντικά μεγαλύτερο μέσο αριθμό βλαστοκονιδίων, σε σχέση με το TSS, p=0.006 and GCRS, p < 0.001 μετά από 3 εβδομάδες εμβάπτισης. Δεν παρατηρήθηκαν άλλες αλλαγές μεταξύ των υλικών.Όσον αφορά τον ρυθμό αποικισμού των υλικών από τον ζυμομύκητα C. albicans μεταξύ 1 και 24 ωρών εμβάπτισης σε τεχνητό σάλιο, σημειώθηκε αύξηση σε όλα τα υλικά (Molloplast B, p < 0.001; GC Reline Soft, p=0.220; Elite Soft Relining, p =0.032; Tokuyama Sofreliner, S, p=0.001; Ufigel SC, p=0.001). Το Ufigel SC σημείωσε 2.5 φορές μεγαλύτερη αλλαγή στις 24 ώρες και στατιστικώς σημαντική αύξηση σε σχέση με τα υλικά TSS and GCRS στις 3 εβδομάδες εμβάπτισης σε φυσικό σάλιο. Τρεις εβδομάδες μετά την εμβάπτισή τους σε φυσικό σάλιο, εξετάζοντας τον μέσο αριθμό βλαστοκονιδίων C. albicans μεταξύ των 2 υλικών στα δοκίμια, οι πρόσθιες επιφάνειες των MB και ESR κατέδειξαν σημαντικά μεγαλύτερη αλλαγή, σε σχέση με την πλαϊνή τους επιφάνεια (p=0.024 και p=0.007 αντίστοιχα), ενώ η πρόσθια επιφάνεια του TSS, p=0.010 σημείωσε την μικρότερη αλλαγή, σε σχέση με την πλαϊνή επιφάνειά του.Συμπεράσματα: Στην πρόσθια και πλαϊνή επιφάνεια όλων των μακράς διαρκείας σιλικονούχων μαλακών επιστρωμάτων που χρησιμοποιήθηκαν, παρατηρήθηκε σταδιακά σημαντική αύξηση της ποσότητας των C. albicans βλαστοκονιδίων. Η κάλυψη των προσθετικών αυτών υλικών από το ζυμομύκητα C. albicans, που αυξάνεται ποσοτικά μέσα στον χρόνο, δημιουργεί κλινικούς προβληματισμούς.